Source: http://celamko.blogspot.co.uk/2005_04_03_archive.html
Timestamp: 2017-05-23 01:19:02+00:00

Document:
TV and MEDIA: 04/03/2005 - 04/10/2005
Para abdikoval
Marcel Para svojim vyjadrením o majetkovom priznaní / "majetkové priznanie ani nemieni výboru zaslať, lebo vraj podľa zákona o konflikte záujmov vyhlásenie podávať nemusí." / sa prakticky vzdal funkcie štatutárneho zástupcu, keďže podľa čl. 9 z.Zákona o verejných funkcionároch 357/2004 sa :
(1) Tento ústavný zákon sa vzťahuje na funkcie :štatutárneho orgánu alebo členov štatutárneho orgánu verejnoprávnej televízie a verejnoprávneho rozhlasu,
Kto teda teraz, keď je GR STV údajne na lyžovačke ,riadi televíziu ?
Netržné nezmysly
Slovenská televízia,TA3 a TV Markíza odvysielali priame prenosy pohrebu pápeža Jána Pavla II. V normálne fungujúcom a nezdeformovanom mediálnom prostredí by sa nemohlo stať, že tri slovenské televízie budú pre taký malý trh vysielať pohreb pápeža. Za normálnych okolností, by si šéfova televízií sadli za jeden stôl a dohodli sa. Týka sa to hlavne STV a TV Markíza, čo svojho času aj fungovalo. A tak, Čierny Peter paradoxne môže ostať v rukách STV a jej programu Slovensko hľadá SuperStar,aj keď si myslím, že STV má dva programy a môže tak saturovať všetky potreby. Vedenie však mohlo byť taktickejšie a nič mu nebránilo presunúť Slovensko hľadá SuperStar na sobotu. Iba ak FremantleMedia... Na pozíciu verejnej služby tak zaútočila TV Markíza svojim / priznajme to / trucprogramom ,dojímavým filmovým príbehom o viere v zázračnú silu plačúcej Madony v Trevine pod názvom Nestratiť vieru, namiesto programov Na streche a Uragán. A to ešte aj prispatá televízia JOJ vsunula do pôvodného programu špeciálnu hodinovú reláciu Vyznania svätému otcovi. Trochu presolené, nemyslíte ? o
"Každým dňom, čo dvojica Rybníček a Para zostanú vo funkcii, vznikajú veľké kultúrne a hospodárske škody," člen Rady STV Marián Slovák pred poslancami NR SR "Keby o televízii začalo rokovať plénum, mohol by to byť začiatok odvolávania členov Rady STV a riaditeľa Rybníčka a to nechcem," Tomáš Galbavý, poslanec NR SR, SDKÚ
Narodil som sa 28. 4. 1958 v Topoľčanoch, ako najmladší z piatich súrodencov. Matka Viktória bola žena v domácnosti, otec Kazimír pôsobil v umeleckej sfére doma aj v zahraničí.
V rokoch 1973 - 1977 som študoval na gymnáziu v Topoľčanoch. Po ukončení gymnázia som pokračoval v štúdiu na sociálno-právnej nadstavbe s maturitou v roku 1977 v Nitre.
V roku 1983 som na umeleckej agentúre Slovkoncert po dlhoročnej námahe získal oprávnenie vykonávať profesiu moderátora. Toto povolanie som úspešne vykonával najmä v Bratislave ako slobodný umelec.
Ako 22-ročný som sa oženil. Spolu s manželkou Dášou mám 2 deti - 13-ročného syna Tomáša a 19-ročnú dcéru Silviu.
Známy slovenský humorista a satirik Stano Radič včera náhle zomrel.
Radič podľahol infarktu včera približne o 19.30 počas jazdy v aute na Plynárenskej ulici v Bratislave. Privolaná záchranná služba sa ho pokúšala 40 minút oživovať, no bezúspešne.
Slovensko hľadá PápeŽa
www.kalerab.sk Slovenská televízia sa po dlhej porade vedenia rozhodla vyjsť v ústrety všetkým a rozhodla, že finále súťaže Slovensko hľadá SuperStar dá k dispozícii konkláve.
Diváci tak SMS- kami rozhodnú o mene nového pápeža.
STV si sľubuje, že tento formát od nej zakúpi celý svet, luteránov nevynímajúc.
Zdroj : HUGO
Zo strany STV sa nám nedostalo odpovede ani na jeden uvedený podnet. Na to, ako sa Slovenská televízia stavia ku komunikácii so svojim divákom sme sa opýtali člena manažmentu STV Branislava Zahradníka: “Na mailovú adresu riaditel@stv.sk prišlo len za posledných 10 mesiacov 6029 mailov. Nie je v kapacitných silách STV na každý jeden odpovedať a ani nám to žiadny zákon neukladá a ani sme to v našej komunikácii nesľúbili. Okrem toho prichádza do STV ročne okolo 180 tisíc listov a tiež nedokážeme na všetky odpovedať. Konto "riaditeľ" slúži najmä ako inšpirácia pre generálneho riaditeľa, ktorý si osobne každý mail číta a ako podklad pre reláciu Odpovede z okrazovky. V relácii sa na mnohé otázky divákov odpovedalo a viacero otázok je podobných svojim obsahom a nepovažujeme za produktívne na každú jednu osobitne odpovedať. Určite však viem garantovať, že názory divákov pozorne sledujeme a vnímame ich ako dôležitú súčasť spätnej väzby na náš program a na naše fungovanie ako inštitúcie.“
Zdroj : www.medialne.sk
Divak 4.4.2005 4:22 pm
Damy a pani. Zbytocne tu pisete, odkazu sa vobec nedockate. Tak, ako sa
nedovolate do STV,do komunikacneho centra, tak Vam nikto neda odpoved na
otazku, kde ziskat kontakt na MUDr.Dobrovodu, ktory bol hostom sl.Vadkerti.
Ak ho niekto z divakov pozna, nech bude tak laskavy a necha na tejto stranke
na neho kontakt. Dakujem. Skratka, STV opat raz zabodovala u divakov.. Co Vy
nato p.riaditel ?
Zdroj : www.stv.sk
Marcel Para ,riaditeľ súťaže Slovensko hľadá SuperStar , výkonný riaditeľ STV, štatutárny zástupca generálneho riaditeľa STV, riaditeľ výroby, konateľ STV Broadcasting, s.r.o., STV Production & Technology, s.r.o. SZČO ako : Obchodné meno: Ing. Marcel Para ,IČO: 37001949, "majetkové priznanie ani nemieni výboru zaslať, lebo vraj podľa zákona o konflikte záujmov vyhlásenie podávať nemusí."
Tá naša zábudlivosť
Majetkové priznania nedoručili do parlamentu do dnešného dňa člen Rady STV Ladislav Straka, ale ani riaditeľ súťaže Slovensko hľadá SuperStar , výkonný riaditeľ STV, štatutárny zástupca generálneho riaditeľa STV, riaditeľ výroby, konateľ STV Broadcasting, s.r.o., STV Production & Technology, s.r.o. SZČO ako : Obchodné meno: Ing. Marcel Para ,IČO: 37001949.
A to je už vysoký dátum. o
Rada pre vysielanie a retransmisiu včera rozhodla o tom, že M. Para a R. Rybníček porušili v relácii Odpovede z obrazovky § 16 písm. a) zákona č. 308/2000 o vysielaní a retransmisii.
Na osvieženie Vám pripomenieme, čo tieto dve relácie vlastne koncesionárom povedali.
Išlo o glosovanie prípravy zákona o koncesionárskych poplatkoch, ministerstva kultúry a Slovenského rozhlasu.
Na programovom okruhu Slovenskej televízie Jednotka bol dňa 8. augusta 2004 odvysielaný program Odpovede z obrazovky, v ktorom sa zástupca generálneho riaditeľa STV vyjadroval k pripravovanému návrhu zákona o koncesionárskych poplatkoch.
Na programovom okruhu Slovenskej televízie Jednotka bol dňa 15. augusta 2004 odvysielaný program Odpovede z obrazovky, v ktorom sa generálny riaditeľ STV vyjadroval k pripravovanému návrhu zákona o koncesionárskych poplatkoch.
Podľa Mgr. Zuzany Mistríkovej, generálnej riaditeľky sekcie médií a audiovízie MK SR "vyjadrenia generálneho riaditeľa STV, ako aj jeho zástupcu boli neobjektívne, dogmatické, jednostranné a zavádzajúce, opomenúce akékoľvek vyjadrenia zainteresovaných strán (dôkazom je i list poslanca Národnej rady SR D. Jarjabka, ktorý bol reakciou na reláciu zo dňa 8. 8. a ktorý generálny riaditeľ STV v relácii dňa 15. 8. glosoval). V oboch vydaniach tohto programu chýbala i nestrannosť hodnotenia pripravovanej právnej úpravy (ktorá nie je ani 10 dní po odvysielaní prvej zo spomenutých relácií oficiálnym materiálom, t.j. neexistuje možnosť spraviť si na ňu vlastný názor). Vysielateľ (STV) v danej veci nielenže neoslovil Ministerstvo kultúry SR, ktoré podľa neho návrh zákona pripravovalo (v relácii bol označený ako „drzosť“, „nehoráznosť“ a „diletantská robota“), ale ani SRo, ktorého zástupcovia boli obvinení „z parazitovania na úspechoch hospodárenia STV“. Obidve relácie uviedli nepravdivú informáciu, že návrh zákona „berie Slovenskej televízii 11 miliónov korún mesačne“. Návrh zákona počíta s nárastom počtu koncesionárov na 1 780 tisíc (z toho 400 tisíc s polovičnou sadzbou), t.j. ak by sme počítali so „stratou“ STV vzhľadom na zákonom projektované príjmy bez zníženia podielu STV na 91 korún, bola by táto „strata“ teoreticky 18,8 milióna mesačne a nie uvedených 11 (z dnešných príjmov STV nikto nič neberie). Faktom je, že oproti dnešnej legislatíve, návrh zákona (aj pri znížení podielu z fyzických osôb na 65% zo 140 korunového poplatku) navyšuje príjmy STV mesačne o 29 miliónov korún. V tejto veci zvažujem podanie žiadosti o odvysielanie opravy podľa § 21 zákona č. 308/2000 Z. z.
Konanie vysielateľa považujem za príkro rozporné s poslaním vysielateľa podľa § 18 ods. 1 zákona č. 308/2000 Z. z. („...utvárať vo vysielaní priestor pre pluralitu názorov bez uprednostňovania záujmov len jednej ... skupiny... spoločnosti...“).
Zastávam názor, že program Odpovede z obrazovky by v rámci programovej skladby STV mal byť koncipovaný ako program vlastnej propagácie, avšak minimálne programy z 8. a 15. augusta 2004 sa svojím zameraním líšia a prekračujú tento rámec. Odvysielaním iných ako propagačných informácií v daných reláciách došlo podľa môjho názoru k porušeniu zákonnej povinnosti oddeliť vlastnú propagáciu od ostatnej programovej služby.
Domnievam sa tiež, že vzhľadom na obsah predmetných relácií tieto zodpovedajú vymedzeniu politickej publicistiky podľa zákona č. 308/2000 Z. z., preto vo vzťahu k programu z 8. a 15. augusta žiadame preskúmať súlad obsahu vysielania s povinnosťou vysielateľa podľa § 16 písm. b) zákona č. 308/2000 Z. z.
Zároveň však, bez ohľadu na vecné zaradenie oboch zmienených programov, namietam porušenie povinnosti ustanovenej § 16 písm. a) zákona č. 308/2000 Z. z., podľa ktorej „vysielateľ je povinný zabezpečiť všestrannosť informácií a názorovú pluralitu...“
Ako dôvod vo vzťahu k § 16 písm. a) zákona č. 308/2000 Z. z. v nadväznosti na už cit. § 18 ods. 1 zákona č. 308/2000 Z. z. uvádzam, že tému návrhu zákona o koncesionárskych poplatkoch nastolil samotný vysielateľ v rámci svojho vysielania, pričom nezohľadnil ani dovtedy známe informácie, ani stanoviská zainteresovaných strán, a to napriek tomu, že mu boli známe. Mám teda za to, že presadzovaním vlastných záujmov cestou prezentácie výlučne vlastných názorov vysielateľ porušil § 16 písm. a) zákona č. 308/2000 Z. z. ."*
*Citácia listu Rade pre vysielanie a retransmisiu od
Mgr. Zuzana Mistríková
generálna riaditeľka sekcie médií a audiovízie MK SR
Zareagovala STV u nás ako prvá ?
Vo svetle konšpiračných teóorií sa javí piatková správa STV o úmrtí pápeža , ako "in time ". Aj ja som vyslovil tiché podozrenie, že pápež zomrel v piatok a Vatikán sa z marketingového hľadiska rozhodol, že jeho smrť oznámi v sobotu, pretože omše v sobotu a v pondelok- to nie je ono.
Denník Daily Telegraph uvádza , že za posunutím pápežovho skonu je taktika mocných vo Vatikáne, ktorá má zaistiť, aby post budúceho pápeža pripadol konzervatívnemu krídlu katolíckej cirkvi. Zdržanie správy malo dopriať konzervatívcom náskok, aby mali čas na organizáciu masového prílivu pútnikov a tiež na mobilizáciu konzervatívnych kruhov, ktoré nemajú záujem na zmene kurzu v cirkvi, ktorý predstavoval Karol Wojtyla. Konzervatívcom ide údajne hlavne o to, aby sa podarilo usporiadať najväčšie zhromaždenie v dejinách katolicizmu. V atmosfére, ktorú sa malo podariť vyvolať, by potom stúpenci tvrdej línie ľahšie presadili práve svojho kandidáta.
Je to možné, ale stále je to len o marketingu....
Ak sa to podarí, tak klobúk dolu pred STV. Nebola zahrnutá do media mixu Vatikánu ?
Predovšetkým v súvislosti s pohrebom pápeža a programom STV Slovensko hľadá SupeStar sa začínajú priživovať aj politici . Vďačná téma, ktorá nespája, ale rozdeľuje.
Podľa predseda Hnutia za demokraciu (HZD) Jozefa Grapu by sa v piatok, deň pohrebu pápeža Jána Pavla II., sa na Slovensku nemali uskutočniť zábavné ani športové podujatia, Vláda by podľa HZD mala na svojom dnešnom zasadnutí prijať uznesenie, ktorým by vyzvala všetky štátne a verejnoprávne inštitúcie a odporučila ostatným organizáciám, aby neuskutočnili zábavné a športové podujatia. "Uznesenie by čiastočne nahradilo vyhlásenie štátneho smútku a bol by to aspoň malý prejav úcty voči človeku, ktorý nesmierne miloval Slovákov a Slovensko," povedal pre TASR Grapa.
Sovenská televízia však má dva programy, profil koncesionárov nie je čiste katolícky a aj samotný Karol Wojtyla by si o tom myslel svoje. Aspoň si to myslím.
Odpusti mi.
Môj smútok je mojim smútkom. o
S NAMI PRICHÁDZA ZÁKON 2 ?
Rada pre vysielanie a retransmisiu na svojom rokovaní 5. apríla odložila rokovanie o sťažnostiach na program Markízy Mojsejovci.
Otáznym je aj jej postup v prípade programu STV Slovensko hľadá SuperStar , keďže rozhodne vlastne už po ukončení programu. V prípade Mojsejovci TV Marza bude vysielať iný typ programu, takže sa asi ťažko bude rozhodovat o stiahnutí, či presunutí programu.
Bude zábavné sledovať, ako sa STV vysporiada so sankciou za nezabudnuteľné vystúpenie Marcela Paru v relácii Odpovede z obrazovky v lete minulého roku. Musí totiž odvysielať oznam o porušení zákona v programe Odpovede z obrazovky.
Rada začala správne konanie voči STV pre možnú skrytú reklamu a zlé označenie programu XXL.
To najdôležitešie však odsunula. Opakujem ešte raz : možné je však všetko. Sme na Slovensku.
EBU pripravuje vysielanie z Vatikánu Piatkový pohreb pápeža bude veľkou technickou operáciou pre European Broadcasting Union /EBU / .Rozhlasoví vysielatelia budú mať dispozícii 10 štúdií, 20 komentátorských postov na Námestí Svätého Petra a vyše 100 pracovných postov.
Pre televízie EBU pripravuje prenos pohrebu a konkláve.
EBU ponúka 17 simultánnych kanálov siete Eurovízie. Tie obsahujú 7 stálych kanálov siete Eurovision FiNE / využívajú ju tie stanice, ktoré majú svoje stále kancelárie pri oficálnom "Eurovision feedpointe ", ako BBC, TVE, ZDF.
Eurovízia pripraví aj podmienky práce s oficiálnym vatikánskymi autoritami .
Central European Media Enterprises Ltd. plánuje predať 4,2 milióna akciií typu A. Televízna spoločnosť, sídliaca na Bermudách , očakáva, že získaných 199 miliónov dolárov z predaja akcií použije na ukončenie kúpy TV Nova.
Zdroj : U.S. Securities and Exchange Commission o
STV zareagovala u nás ako prvá !
Podľa oficiálnej správy Vatikánu zomrel Ján Pavol II. o 21,37. STV reagovala až o 22.10 . Nebola to však chyba spravodajstva, ktoré sa v sobotu pripravilo veľmi dobre. Na scénu vstúpil organizačný chaos, ktorý vládne v STV. Vysielacie pracovisko odmietlo prerušiť vysielanie, pokým nerozhodol pán Borovský. A ten rozhodol buď neskoro alebo zle. Slovenská televízia nereagovala na správu o smrti pápeža ani širónom, čo je nepochopiteľné . Pochopiteľnejšie to je, keď zistíte, že v STV už nie je nik, kto by dnes ovládal širón. Nuž a strihač virtuálneho štúdia nebol na svojom mieste. Napokon to bola TA3 , ktorá ako prvá na Slovensku oznámila pápežovu smrť. Televízia Markíza tiež prerušila vysielanie, na tmavej obrazovke s logom širónom uviedla info o o smrti pápeža. Do vysielania zaradili aj krátky medailón o pápežovi. A aj TV JOJ tesne predstihla STV titulkom. STV možno trochu unáhlene zrušila uprostred vysielania na Dvojke nešťastný to film Stanleyho Kubricka Dr. Divnoláska alebo Ako som sa naučil nerobiť si starosti a mať rád bombu. / Už tretí raz presunutý/. Mimoriadne spravodajstvo STV napokon splnilo svoj účel. V nedeľu STV vysielala krátke spravodajstvo, prenos z omše z Námestia Sv. Petra, trochu nudnú reláciu O 5 minút 12 , ktorá nepriniesla nový pohľad na fascinujúci život a osobnosť Jána Pavla II., nasledoval film Pápež Ján XXIII a na Dvojke záznam z bohoslužby v Dóme svätého Martina. Spravodajstvo STV urobilo napokon maximum, čo sa urobiť dalo v danej situácii , podmienkach a atmosfére , v akej pracuje. Nedá sa to povedať o vedení STV , organizácii práci a vytváraní podmienok. Z nadsázkou sa dá povedať, že pápeža STV pochovala už v piatok. Takže STV bola vlastne prvá... Ajhľa, sú poslední, ktorí budú prvými; a sú prví, ktorí budú poslednými. Evanjelium podľa Lukáša, 13. kapitola
S NAMI PRICHÁDZA ZÁKON ?
Svoju rozhodnosť, silu zákona môže preukázať Rada pre vysielanie a retransmisiu na svojom rokovaní zajtra 5. apríla
Na programe sú podnety a sankcie, ktorých riešenie môže byť kľúčovým pre ďalší vývoj mediálneho trhu, jeho transparentnosť a aj kľúčovým pre ďašie smerovanie verejnoprávnej Slovenskej televízie.
Zaujímavé bude, aký postup Rada pre vysielanie a retransmisiu zvolí v prípade programu STV Slovensko hľadá SuperStar , akú sankciu zvolí v prípade TV Markíza a jej kontroverzného programu Mojsejovci, pretože sa to môže stať ojedinelým precedensom. Rada pre vysielanie a retransmisiu možno rozhodne aj o nezabudnuteľnom vystúpení Marcela Paru v relácii Odpovede z obrazovky v lete minulého roku. Možné je však všetko. Sme na Slovensku.
Sťažnosť na vysielanie programu XXL z 15.1.2005 )
Správa o prešetrení sťažnosti č.250/26-2005 smerujúcej proti vysielaniu STV
Sťažnosť na označenie sponzora /KitKat/ pred programom Slovensko hľadá SuperStar v dňoch 14.1., 21.1. a 28.1.2005)
Správa o prešetrení sťažnosti č. 218/17 -2005 (bod 1), 252/27-2005 (bod 3) a 253/29-2005 (bod 1) smerujúcej proti vysielaniu STV
(na vysielanie upútaviek na programy Slovensko hľadá SuperStar a OTO 2004)
Správa o prešetrení sťažnosti č. 218/17-2005 smerujúcej proti vysielaniu STV
Sťažnosť na označenie sponzorov pred programom Slovensko hľadá SuperStar v dňoch 14.1., 21.1. a 28.1.2005)
Správa o prešetrení sťažnosti č. 249/28-2005 smerujúcej proti vysielaniu STV
Sťažnosť na označenie predmetu činnosti sponzorov programu Slovensko hľadá SuperStar z 28.1.2005 (bod 1), a označenie spoločnosti Dial Telecom ( bod 2) ako sponzora programu Slovensko hľadá SuperStar z 28.1.2005.
Správa o prešetrení sťažnosti č. 252/27-2005(bod 1 a 2) smerujúcej proti vysielaniu
Sťažnosť na neplnenie osobitných povinností vysielateľa na základe zákona
Návrh na uloženie sankcie - upozornenia na porušenie zákona
SK č.: 328-PgO/O-1613/2004 zo dňa 05.10.2004
Doplnenie: Správa o šetrení sťažnosti č. 1870/126-2004
(dodržiavanie § 16 písm. a) zák. č. 308/2000 Z. z.)
(monitorovaný program/deň: „Odpovede z obrazovky“, 08.08.2004, 15.08.2004)
Návrh na uloženie sankcie - pokuty, resp. pozastavenie vysielania programu alebo jeho časti
SK č.: 72-PgO/O-467/2005 zo dňa 22.03.2005
Doplnenie: Správa č. 21/2005/TV o monitorovaní TV Markíza
(dodržiavanie § 19 ods. 1, ods. 2 písm. d), § 20 ods. 1, ods. 3 a ods. 5 zák. č. 308/2000 Z. z.)
(monitorovaný program/deň: „Mojsejovci“, 20.03.2005)
ÚK: MARKÍZA – SLOVAKIA, spol. s r.o. číslo licencie: T/41
VŠEM VŠEM, VŠEM !
Podľa našej Informačnej kancelárie nový 17 dielny seriál STV začína naberat nezreteľné kontúry. K skúsenému režisérovi hraných filmov Petrovi Nunezovi má pribudnúť pomocný harcovník, ktorý už má nejaké to dielo za sebou, ale podľa názoru vedenia by do toho nemal príliš zasahovať, pretože tvorivý ľudia pred Kristom / rozumej RR / to iba kazia a nevytvorili žiadne reňalne hodnoty. Radiť môžu- ale odtiaľ- potiaľ.
Autrom má byť skúsený televízny scenérista ,šéfredaktor Rádia Devín, okruhu Slovenského rozhlasu, Maroš Bančej, čo poteší Jaroslava Rezníka, pretože Rádio Devín funguje vlastne samé a evidentne nepotrebuje vedenie.
Dramaturgiu zatiaľ tvoria Richard Rybníček, Branislav Zahradnik a Marcel Para, ktorých dramaturgická skúsenosť je nespochybniteľná, sú za nimi desiatky kvalitných titulov, zdobiacich Zlatý fond.
17 dielny seriál STV nemá mať, podľa originálnej dramaturgie, pevný scenár a má pozostávať z improvizácií priamo na "placi" za 22 miliónov.
Iste pôjde o európsky unikát, aj samotným zložením debutantov, spôsobom scenáristickej prípravy a samotnou dramaturgiou.
Uź sa tešíme. A radi by sme si zakúpili licenciu na tento formát
George Lucas a Steven Spielberg
Palo Habera :
Voda, čo ma drží nad vodou je taká dobrá ako pápežov život.
Laco Lučenič :
Slovensko hľadá SuperStar je posledná pocta pre pápeža
"Trapas " BBC
BBC sa ospravedlnila za to, že v piatok požiadala o rozhovor Boba Marleyho, jamajskú legendu reggae , ktorý však zomrel pred 24 rokmi.
BBC Three požiadala e- mailom Nadáciu Boba Marleyho o rozhovor pre potreby dokumentu o Marleyho piesni No Woman No Cry.
V maile BBC Three prejavila záujem , aby Marley strávil dva, či tri dni zo štábom a jedine jeho osobná účasť by pre BBC mala zmysel. Nešlo o 1. apríl...
Bob Marley zomrel v roku 1981 vo veku 36 rokov na rakovinu o

References: čl. 9
 § 16
 § 21
 § 18
 § 16
 § 16
 § 16
 § 18
 § 16
 § 16
 § 19
 § 20